**Príloha 2**

**Obsahová náplň praxí v študijných programoch 1.1.1 a 1.1.3**

**(A) Prax priebežná / náčuvová 1. roč. ZS**

Hlavnou náplňou náčuvovej pedagogickej praxe je hospitovanie študentov na vyučovacom procese – na jednotlivých predmetoch svojej študijnej aprobácie, spoznávanie edukačnej reality na hodinách aprobačného predmetu, príprava na rozvíjanie pedagogických spôsobilostí študenta.

**Cvičný učiteľ realizuje:**

* 20 vyučovacích hodín, ktoré sledujú študenti jednotlivých predmetov a následne realizuje so študentmi analýzy daných vyučovacích hodín (*POZOR: odmena pre učiteľa nie je za jeho priamu vyučovaciu činnosť, ale za prácu so študentmi*).
* 6 hodín, ktorých obsahom je príprava na samotné vyučovanie:
	+ zosúladenie vyučovania tak, aby mohli študenti sledovať tie javy a procesy, ktoré majú podľa pokynov jednotlivých didaktikov katedier sledovať na jednotlivých vyučovacích hodinách;
	+ príprava vyučovania tak, aby študenti videli rôzne rozmanité spôsoby realizácie výučby.
* Preštudovanie a vypisovanie dokumentácie z príslušných fakúlt vzťahujúcich sa k zabezpečenie pedagogickej praxe.
* Komunikácia s príslušným vedúcim praxe a pod.

**Študent realizuje:**

* 20 náčuvov u cvičného učiteľa (obsah náčuvov je konkretizovaný vždy pred začatím praxe).
* Ďalšie povinnosti, ktoré sa viažu k praxi a špecifikuje ich vedúci praxe.

**(B) Prax priebežná / výstupová 1. roč. LS, 2. roč. ZS**

Cieľovo je priebežná výstupová prax zameraná na aplikovanie získaných teoretických vedomostí z aprobačného predmetu,  didaktiky aprobačných predmetov a ich vyučovacieho obsahu transformovaného do edukačného procesu, ako aj z predmetov spoločného základu (všeobecná didaktika a pedagogicko-psychologické disciplíny) do konkrétnych vyučovacích hodín. Prax sa realizuje prostredníctvom vlastných výstupov študentov a ich následnou analýzou cvičným učiteľom a vedúcim praxe z príslušnej katedry, ale aj samotnými študentmi.

**Cvičný učiteľ realizuje:**

* 20 hodín, ktorých obsahom je zadávanie návodov na vyučovanie študentov (zadanie témy, pripravenie učiva, konzultovanie prípravy na vyučovanie - postupy, aktivity, činnosti a pod.), prípadne dodatočné komunikovanie so študentmi prostredníctvom telefonického alebo e-mailového kontaktu; realizovanie analýz jednotlivých odučených hodín študentmi, vypisovanie hodnotiacich hárkov na jednotlivé vyučovacie hodiny + celkové hodnotenie študenta (napr. ako pristupoval k príprave pri konzultácii, prinášal vlastné návrhy, návody, využil možnosť konzultovať prípravu s cvičným učiteľov, napredoval v jednotlivých vlastných výstupoch a pod.); minimálne 2 vyučovacie hodiny, ktoré študenti sledujú (náčuv).
* 6 hodín, ktorých obsahom je preštudovanie a vypisovanie dokumentov z príslušných fakúlt vzťahujúcich sa k zabezpečeniu pedagogickej praxe, komunikácia s príslušným vedúcim praxe a pod.

**Študent realizuje** (zadelenie študentov v 3-4 členných skupinách k jednému cvičnému učiteľovi):

* 2 náčuvy vyučovacích hodín u príslušného cvičného učiteľa vrátane analýzy vyučovacej hodiny.
* Konzultácia prípravy na vyučovanie s cvičným učiteľom.
* Minimálne 5 vlastných samostatných výstupov (každý jeden študent danej skupiny), vlastná analýza svojho výstupu.
* Analýzy vyučovacej hodiny cvičným učiteľom.

**(C) Prax súvislá 2. roč. LS (pre každý AP)**

Súvislá pedagogická prax je považovaná za vrcholnú, komplexnú a integrujúcu formu praktickej prípravy študentov učiteľských fakúlt. Cieľom súvislej pedagogickej praxe je poskytnúť študentom možnosť komplexného poznania činnosti učiteľa a školy a príležitosť uplatnenia jeho vedomostí a zručností pri riešení konkrétnych výchovných situácií na vyučovaní i mimo neho. Študenti si osvojujú aktivity, vykonávajú úlohy, ktoré sú blízke nárokom skutočného učiteľského úväzku, vrátane mimo vyučovacích činností.

Súvislú výstupovú pedagogickú prax spravidla študent realizuje v mieste svojho bydliska. Je žiaduce, aby prax realizoval z jedného aprobačného predmetu súvisle na jednom stupni školy (2. stupeň ZŠ alebo na SŠ). Súvislú pedagogickú prax, vzhľadom na charakter danej pedagogickej praxe, nie je potrebné v rámci jedného aprobačného predmetu rozdeľovať na realizáciu na ZŠ a SŠ.

**Cvičný učiteľ realizuje:**

* 22 hodín, ktorých obsahom je zadávanie návodov na vyučovanie študentov (zadanie témy, pripravenie učiva, konzultovanie prípravy na vyučovanie (postupy, aktivity, činnosti a pod.), prípadne dodatočné komunikovanie so študentom prostredníctvom telefonického alebo e-mailového kontaktu; realizovanie analýz jednotlivých odučených hodín študentom, vypisovanie hodnotiacich hárkov na jednotlivé vyučovacie hodiny + celkové hodnotenie študenta (napr. ako pristupoval k príprave pri konzultácii, prinášal vlastné návrhy, návody, využil možnosť konzultovať prípravu s cvičným učiteľov, napredoval v jednotlivých vlastných výstupoch a pod.); minimálne 2 vyučovacie hodiny, ktoré študenti sledujú (náčuv)
* 8 hodín, ktorých obsahom je preštudovanie a vypisovanie dokumentov z príslušných fakúlt vzťahujúcich sa k zabezpečenie pedagogickej praxe, komunikácia s príslušným vedúcim praxe a pod.

**Študent realizuje:**

* 2 náčuvy vyučovacích hodín u príslušného cvičného učiteľa vrátane analýzy vyučovacej hodiny,
* Oboznámi sa s triednou dokumentáciou, pripraví sa na komunikáciu so žiakmi.
* Konzultuje prípravy na vyučovanie s cvičným učiteľom.
* Realizuje 15 vlastných výstupov, analyzuje ich s cvičným učiteľom.
* Zúčastňuje sa analýzy vyučovacej hodiny cvičným učiteľom a spracúva spätnú väzbu.
* Okrem vlastného vyučovanie sa študent zúčastňuje všetkých aktivít cvičného učiteľa, ktorých sa môže zúčastňovať (napr. pedagogická alebo odborná prax žiakov danej školy; zasadnutie odborovej predmetovej komisie; schôdzka s rodičmi, so školským psychológom, s poradcom a pod; besedy, exkurzie realizované na škole; pracovné porady, pedagogické rady, výchovné podujatia a i.)

|  |
| --- |
| **Obsahová náplň praxí v študijných programoch 1.1.4** |

**ŠP: Pedagogika – vychovávateľstvo**

**(A) Úvodná prax (Pedagogika – vychovávateľstvo)/ priebežná 1. roč. LS**

**Cieľom predmetu je:**

* Oboznámiť sa s riadením a organizáciou školského zariadenia priamo v praxi (štruktúra zamestnancov, zriaďovateľ, materiálne podmienky, legislatíva, pedagogická. dokumentácia).
* Aplikovať získané teoretické poznatky pri plánovaní pozorovaných javov a skutočností v edukačnej činnosti.
* Odhaľovať a identifikovať vybrané problémy, javy, skutočnosti v priamej pedagogickej situácii (výber javov korešponduje s teóriou základných pedagogických vied).
* Preukázať záujem o prácu s deťmi a mládežou.
* Preukázať a formovať vlastné kompetencie v nenáročných činnostiach v práci s deťmi a mládežou pod vedením vychovávateľky.

**Cvičný vychovávateľ/vychovávateľka realizuje:**

* Vedie študenta na praxi: oboznámi ho s organizáciou zariadenia, vysvetlí priebeh a organizáciu činností v konkrétnom zariadení, oboznámi s pedagogickou dokumentáciou, podľa potreby a záujmu študenta odpovedá na jeho otázky týkajúce sa plánovania a prípravy, realizácie výchovno-vzdelávacej činnosti s deťmi a mládežou, chodu zariadenia.
* Komunikuje so študentom o pozorovaniach, ktoré študent vykonáva každý deň, podpisuje všetky hospitačné záznamy.
* Podľa schopností a zručností študenta ho poveruje primerane náročnými (pomocnými) úlohami v pedagogickej práci.
* Spracuje písomne potvrdenie o praxi v zariadení (podpis + pečiatka).

**Študent realizuje:**

* Vybaví si pedagogickú prax v mieste bydliska.
* Vypracuje si pozorovacie hárky.
* Vykoná 25 hod. (max. 5 hod./denne) pozorovaní pedagogickej práce vychovávateľa (posledný výučbový týždeň semestra), z ktorých si priebežne tvorí portfólio z praxe (externé štúdium môže priebežne realizovať prax po vyučovaní základných vied pedagogiky).
* Priebežne si tvorí zásobník vlastných činností a aktivít na jednotlivé oblasti výchovy a v jednotlivých činnostiach zariadenia, ktoré tvoria súčasť portfólia z praxe.
* Reflektuje svoje správanie počas pedagogickej praxe, robí si záznamy, ktoré sú súčasťou portfólia z praxe.
* Konzultuje pozorované javy s vychovávateľom, resp. javy, ktoré situačne vyplynuli v priebehu pozorovanej edukačnej reality.
* Pomáha vychovávateľovi v jeho pedagogickej práci.
* V edukačnej realite sa správa podľa výchovných princípov a v súklade s profesijnou etikou.
* Zúčastňuje sa podujatí organizovaných zariadením (kde účasť kandidáta je vhodná aj pre neho) spolu s cvičným vychovávateľom.

**(B) Priebežná prax (Pedagogika – vychovávateľstvo) / 2. roč. LS**

Účelom priebežnej praxe je vytvoriť pre študentov/ky odboru pedagogika –

vychovávateľstvo podmienky pre získavanie profesijných skúseností a príležitostí pre ich prepájanie s teoretickými vedomosťami do vlastných konceptov profesijného myslenia a konania. Cieľom priebežnej praxe je zoznámiť sa s organizáciou a prevádzkou daného zariadenia, oboznámiť sa so základnými pedagogickými dokumentmi vyplývajúcimi zo školského zákona č. 245/2008, s Výchovným programom výchovno-vzdelávacej činnosti, s internými dokumentmi a predpismi, s priestorovými možnosťami objektu (areálu), s personálnymi možnosťami a s ďalšími dokumentmi. Cieľom priebežnej praxe je získať praktické zručnosti potrebné na vykonávanie profesie vychovávateľa/ky v študovanom odbore v kontexte teoretickej prípravy a základných pedagogických dokumentov.

**Cvičný vychovávateľ/vychovávateľka realizuje:**

* Vedie študenta počas 2 hospitácií.
* Cieľom 1. hospitácie je oboznámiť študentov so (1) základnými pedagogickými dokumentmi, štruktúrou, organizáciou v konkrétnom výchovno-vzdelávacom zariadení; (2) s priestorovými a personálnymi možnosťami pracoviska.
* Cieľom 2. hospitácie je umožniť študentom (1) spoznať výchovnú skupinu a jej základné charakteristiky, (2) spoznať individuálne charakteristiky žiakov a žiačok.
* Konzultuje so študentom prípravy na výchovnú činnosť (12 x), tak, aby realizoval činnosť: v záujmovom krúžku vo vybranom zariadení (minimálne v dvoch, ak to zariadenie dovoľuje). Pokiaľ bude študent realizovať prax v školskom internáte alebo v školskom klube detí, je povinnosťou zrealizovať minimálne 3 rôzne tematické oblasti výchovy, ktoré je potrebné v príprave zreteľne aj uviesť. Študent zrealizuje jednorazovú akciu (karneval, výlet, exkurziu....) podľa možností a záujmu zariadenia/inštitúcie.
* Podpisuje všetky hospitačné záznamy a prípravy na výchovnú činnosť.
* Spracuje písomne hodnotenia študenta a potvrdenie o praxi v zariadení (podpis + pečiatka).

**Študent realizuje:**

* Študent je povinný absolvovať 26 hodín praxe, 1 x do týždňa. Z každého pracovného dňa si vedie záznam z priebežnej praxe.
* Študent absolvuje hospitácie počas prvého a druhého dňa praxe. Obsah hospitácií je potrebné konzultovať s cvičným vychovávateľom/kou. Celkovo absolvuje 2 dni hospitácií.
* Študent pripraví a samostatne zrealizuje výchovno-vzdelávacie činnosti v stanovenom rozsahu (22 hodín) podľa dohody s cvičným vychovávateľom/kou. Pri realizácii výchovnej činnosti každý študent sa musí zúčastniť výchovnej činnosti: v záujmovom krúžku vo vybranom zariadení (minimálne v dvoch ak to zariadenie dovoľuje). Pokiaľ bude študent realizovať prax v školskom internáte alebo v školskom klube detí, je povinnosťou zrealizovať minimálne 3 rôzne tematické oblasti výchovy, ktoré je potrebné v príprave zreteľne aj uviesť. študent zrealizuje jednorazovú akciu (karneval, výlet, exkurziu....) podľa možností zariadenia.
* Študent si vedie hospitačné záznamy.
* Študent vypracuje písomné prípravy z priamej výchovno-vzdelávacej činnosti.

**(C) Súvislá prax (Pedagogika – vychovávateľstvo) / 3. roč. LS**

Cieľom súvislej praxe je získať praktické zručnosti potrebné na vykonávanie profesie

vychovávateľa/ky v študovanom odbore v kontexte teoretickej prípravy a základných

pedagogických dokumentov.

**Cvičný vychovávateľ/vychovávateľka realizuje:**

* Konzultuje so študentom hospitácie, prípravy na výchovné činnosti.
* Vedie študenta počas 2 hospitácií.
* Cieľom 1. hospitácie je oboznámiť študentov so (1) základnými pedagogickými

dokumentmi, štruktúrou, organizáciou v konkrétnom výchovno-vzdelávacom zariadení; (2) s priestorovými a personálnymi možnosťami pracoviska.

* Cieľom 2. hospitácie je umožniť študentom (1) spoznať výchovnú skupinu a jej základné charakteristiky, (2) spoznať individuálne charakteristiky žiakov a žiačok.
	+ Komunikuje s vyučujúcim na UMB.
	+ Hodnotí všetky prípravy a podpisuje ich.
	+ Pomáha pri tvorbe portfólia.
	+ Vypracuje záverečné hodnotenie a potvrdenie o praxi.

**Študent realizuje:**

* Absolvuje súvislú prax v rozsahu 15 pracovných dní (26 kontaktných hodín) vo výchovnom zariadení.
* Absolvuje hospitácie počas prvého a druhého dňa praxe. Obsah hospitácií je potrebné konzultovať s cvičným vychovávateľom/kou. Celkovo absolvuje 2 dni hospitácií.
* Pripraví si a samostatne zrealizuje edukačné činnosti v rozsahu cca 22 hodín (13 dní). Pri realizácii výchovnej činnosti každý študent sa musí zúčastniť výchovnej činnosti v záujmovom krúžku, zrealizovať všetky tematické oblasti výchovy podľa školského zariadenia a musí zrealizovať jednorazovú celoškolskú akciu.
* Odovzdá portfólio, ktoré bude obsahovať: hospitačné záznamy, písomné prípravy z priamej výchovno-vzdelávacej činnosti na každý deň zvlášť, vlastnú charakteristiku výchovného zariadenia, výchovný program konkrétneho zariadenia, ďalšie materiály, hodnotenie praxe, potvrdenie o absolvovaní praxe, sebareflexiu.

**ŠP: Sociálna pedagogika**

**(A) Sociálno-výchovná terénna prax priebežná, 1. roč. ZS**

Cieľom je, aby študenti pochopili podstatu fungovania vybraných školských zariadení,
oboznámiť sa so štruktúrou zamestnancov, zriaďovateľom, spôsobom komunikácie
a metódami práce. Študent preukáže schopnosť  integrovať získané teoretické vedomosti a špecifické zručnosti do priamej sociálno-výchovnej a preventívnej činnosti vo vybranom zariadení či inštitúcii. Aplikuje získané teoretické poznatky pri plánovaní a realizovaní priamej sociálno-výchovnej práce a preventívnych aktivít so žiakmi.

**Cvičný sociálny pedagóg/koordinátor prevencie realizuje:**

* Vedie študenta na praxi v konkrétnom zariadení.
* Priebežne konzultuje so študentom prípravy na preventívne aktivity.
* Spracuje záverečné hodnotenie a dá potvrdenie o realizácii praxe.

**Študent realizuje:**

* Celkovo 26 hodín praxe. Z toho 13 kontaktných hodín v nasledovných zariadeniach/ inštitúciách (podľa vlastného výberu a pokynov vedúcej praxe):
* Školy a školské zariadenia výchovného poradenstva a prevencie: Centrum pedagogicko-psychologického poradenstva a prevencie; Centrum špeciálno-pedagogického poradenstva
* Špeciálne výchovné zariadenia: diagnostické centrum, reedukačné centrum, liečebno-výchovné sanatórium, Centrá pre deti a rodiny;
* Úrady práce sociálnych vecí a rodiny: oddelenia sociálno-právnej ochrany detí a sociálnej kurately, oblasť sociálnych služieb
* Iné subjekty zamerané na  sociálno-výchovnú a preventívnu činnosť.
* Študent absolvuje hospitácie pod vedením sociálneho pedagóga/koordinátora prevencie, ktorý vo vybranom zariadení/zariadeniach pôsobí. Študenti sa počas hospitačnej praxe zamerajú na nasledovné oblasti: (1) charakteristika zariadenia a jeho činnosti v zmysle príslušnej legislatívy; (2) štruktúra zariadenia a jeho klientela; (3) možnosti uplatnenia sociálnych pedagógov v danom zariadení; (4) spolupráca s inými inštitúciami; (5) participácia pracovníkov zariadenia v oblasti prevencie sociálno-patologických javov a (6) najvýraznejšie aktuálne problémy zariadenia pri jeho činnosti.
* V rozsahu 13 hodín absolvuje konzultácie ku hospitáciám s vedúcou praxe.
* Študent spracuje a odovzdá správy z praxe a spätnú väzbu.

**(B) Kolokvium k sociálnej prevencii, priebežná prax, 1. roč. LS**

Cieľom je, aby študent po absolvovaní kolokvia nadobudol skúsenosti o činnosti
sociálno-výchovného zariadenia, jeho štruktúre a klientele, a tiež  o príslušnej
legislatíve. Aplikuje nadobudnuté teoretické a metodické poznatky pri  riešení
praktických problémov. Výstupom praxe je vytvoriť komplexnú správu z praxe o činnosti a zameraní zariadenia/zariadení s osobitným zreteľom na uplatnenie sociálnych pedagógov.

**Cvičný sociálny pedagóg/koordinátor prevencie realizuje:**

* Vedie študenta na praxi v konkrétnom zariadení.
* Priebežne konzultuje so študentom hospitácie, plány preventívnych aktivít, prípravy na preventívne aktivity, aktivity na sociálno-výchovnú činnosť.
* Spracuje záverečné hodnotenie a odovzdá potvrdenie o realizácii praxe.

**Študent realizuje:**

* Absolvuje celkovo 26 hodín praxe. Z toho 10 hodín priamej účasti v nasledovných zariadeniach/ inštitúciách (podľa vlastného výberu a pokynov vedúcej praxe):
* Školy a školské zariadenia výchovného poradenstva a prevencie: Centrum pedagogicko-psychologického poradenstva a prevencie; Centrum špeciálno-pedagogického poradenstva
* Špeciálne výchovné zariadenia: diagnostické centrum, reedukačné centrum, liečebno-výchovné sanatórium, Centrá pre deti a rodiny;
* Úrady práce sociálnych vecí a rodiny: oddelenia sociálno-právnej ochrany detí a sociálnej kurately, oblasť sociálnych služieb
* Iné subjekty zamerané na  sociálno-výchovnú a preventívnu činnosť.
	+ - * Absolvuje hospitácie a priame aktivity pod vedením sociálneho pedagóga/koordinátora prevencie, ktorý vo vybranom zariadení/zariadeniach pôsobí.
		- Konzultuje s vedúcou praxe hospitačné záznamy, plány a prípravy na aktivity v rozsahu 10 hodín.
		- Pripraví plán preventívnych aktivít a sociálno-výchovnej činnosti (individuálna úloha s konzultáciou s cvičným vychovávateľom a vedúcou praxe - 6 hodín)
		- Spracuje a odovzdá správy z praxe a spätnú väzbu.

**(C) Súvislá prax, 2. roč. Mgr. v LS**

Cieľom súvislej praxe je aplikácia získaných teoretických konceptov, postojov a zručností v priamej praktickej činnosti v konkrétnom sociálno-výchovnom zariadení v kontexte jeho organizácie, štruktúry, klientely a aktuálnej príslušnej legislatívy.

**Cvičný sociálny pedagóg/koordinátor prevencie realizuje:**

* Vedie študenta na praxi v konkrétnom zariadení/inštitúcii.
* Priebežne konzultuje so študentom hospitácie, plány preventívnych aktivít, prípravy na preventívne aktivity a aktivity na sociálno-výchovnú činnosť.
* Spracuje záverečné hodnotenie a odovzdá potvrdenie o realizácii a absolvovaní praxe.

**Študent realizuje:**

* Absolvuje celkovo 30 hodín praxe (3 týždne) v nasledovných zariadeniach/ inštitúciách (podľa vlastného výberu a pokynov vedúcej praxe):
* Školy a školské zariadenia výchovného poradenstva a prevencie: centrum pedagogicko-psychologického poradenstva a prevencie; centrum špeciálno-pedagogického poradenstva.
* Špeciálne výchovné zariadenia: diagnostické centrum, reedukačné centrum, liečebno-výchovné sanatórium, centrá pre deti a rodiny.
* Úrady práce sociálnych vecí a rodiny: oddelenia sociálno-právnej ochrany detí a sociálnej kurately, oblasť sociálnych služieb.
* Iné subjekty zamerané na  sociálno-výchovnú a preventívnu činnosť.
	+ - * Absolvuje hospitácie a priame aktivity pod vedením sociálneho pedagóga/koordinátora prevencie, ktorý vo vybranom zariadení/zariadeniach pôsobí.
			* Spracuje a odovzdá opis zaradenia, v ktorom bola prax vykonaná.
			* Odovzdá potvrdenie o absolvovaní praxe v predpísanom rozsahu a hodnotenie študenta na praxi, správu z praxe.

**Obsahová náplň praxí v študijných programoch 1.1.5**

**ŠP: predškolská a elementárna pedagogika - bakalárske štúdium**

**(A) Teória rozvoja osobnosti žiaka s praxou LS 1. roč.**

10 hodín,(3 študenti v skupine)

Prax je priestorom pre aplikáciu poznatkov v reálnych edukačných situáciách. Jadrovo je orientovaná na identifikáciu a analýzu edukačných situácií, súvisiacich s problémom rozvíjania poznania dieťaťa ZŠ. Okrajovo sa ale viaže na všetky obsahy, preberané v predmete TROZ.

**Cvičný učiteľ realizuje 10 hodín z toho:**

* 6 hodín výstupy podľa rozvrhu s rozbormi.
* 2 hodiny konzultácie k samostatným výstupom študentov.
* 2 hodiny rozbor samostatných výstupov študentov.

**Študent realizuje:**

* 6 VH pozorovanie procesu výučby.
* 1 mikrovýstup na VH cvičnej učiteľky.
* 3 VH rozborov s cvičným učiteľom.

**(B) Teória a prax predprimárneho a primárneho vzdelávania ZS 2. roč.**

33 hodín (3 študenti v skupine)

Priebežná pedagogická prax sa cieľmi a konkrétnymi úlohami orientuje na profesionálny rozvoj študenta, aby bol schopný teoreticky reflektovať vlastné praktické skúsenosti. Koncepcia priebežnej pedagogickej praxe vedie študenta k analýze, zdôvodňovaniu a hodnoteniu vlastných edukačných činností v prepojení na

objektívne teoretické poznanie, ktoré získal vo vyučovaní psychologických a pedagogicko-didaktických predmetov na vysokej škole. Koncepcia praxe reflexívnym

zameraním iniciuje a podporuje u študenta zmeny a modifikácie osobnostného aj profesionálneho rastu, učí ho na sebe cielene pracovať a zlepšovať sa.

**Cvičný učiteľ realizuje:**

* 12 hodín priame vyučovacie aktivity s rozbormi.
* 10,5 hodín konzultácie k výstupom študentov.
* 10,5 hodín rozbory výstupov študentov.
* Priebežné a záverečné hodnotenie študentov.

**Študent realizuje:**

* Samostatné vyučovacie aktivity.
* Pedagogické pozorovanie učebných činností učiteľky.
* Pedagogické pozorovanie učebných činností spolužiačok.

**(C) Asistentská prax v 1. roč. ZŠ** – **ZS 3. roč.**

 33 hodín, (3 študenti v skupine)

Hospitačno-asistentská prax je koncipovaná s cieľom poznávať špecifiká učebného prostredia a subjektov edukácie v prvom ročníku základnej školy. Študenti spoznávajú špecifiká práce učiteľa v procese adaptácie žiakov na školu, oboznamujú sa s učebnými zdrojmi, realizujú asistentské činnosti a mikrovýstupy pod supervíziou učiteľa v súlade s potrebami žiakov.

**Cvičný učiteľ realizuje:**

* 33 VH výstupy a rozbory.
* Zadávanie úloh pre asistentské činnosti študentov – asistentská činnosť učiteľovi, skupine žiakov, jednotlivým žiakom.
* Konzultácie k mikrovýstupom študentov.
* Priebežné hodnotenie aktivít študentov.
* Vypracovanie hodnotiacej správy z asistentskej praxe.

**Študent realizuje:**

* Náčuvy vyučovacích hodín u  cvičného učiteľa s rozbormi.
* Pedagogické pozorovanie.
* Asistentské činnosti podľa potreby a zadania cvičným učiteľom: pomoc pri organizovaní a realizácii učebných aktivít s celou triedou, so skupinou žiakov, s jednotlivcom.
* 3 mikrovýstupy (po 20minút) – aktívna činnosť a komunikácia so žiakmi z pozície asistenta učiteľa.

**(D) Školské kluby detí a výchovné programy v ŠKD s praxou ZS 3. roč.**

26 hodín, (3 študenti v skupine)

Pedagogická prax v ŠKD je zameraná na rozvoj kompetencií študenta vo vzťahu
k procesu edukácie vo voľnom čase v dimenzii obsahu, vzťahov, podmienok
a vlastného sebarozvoja. Študent na základe poznania teoretických východísk
a pozorovania výchovnej činnosti vychovávateľa realizuje odpočinkové, rekreačné
aktivity, prípravu na vyučovanie so žiakmi, alebo pozoruje spolužiaka pri realizovaných aktivitách.

**Cvičný vychovávateľ realizuje 26 hodín z toho:**

* 5 hodín výstupy výchovno-vzdelávacej činnosti s rozbormi.
* 10,5 hodín konzultácie k realizácii výchovno-vzdelávacích činností študentov.
* 10,5 hodín rozbory realizovanej výchovno-vzdelávacej činnosti študentmi.
* Priebežné a záverečné hodnotenie študentov.

**Študent realizuje:**

* 5 hodín pedagogické pozorovanie výchovno-vzdelávacej činnosti cvičnej vychovávateľky a rozbory.
* Individuálne konzultácie s vychovávateľkou k samostatným výstupom.
* 7 hodín samostatné výstupy.
* Rozbory svojich výstupov a výstupov spolužiakov.

**(E) Pedagogická prax v materskej škole** – **projekt LS 3. roč**. **4 týždne**

80 hodín, 1 študent

Cieľom súvislej pedagogickej praxe je poskytnúť študentom možnosť komplexného poznania pedagogickej práce učiteľa v materskej škole a príležitosť uplatnenia jeho vedomostí a zručností pri riešení konkrétnych edukačných situácií pri výučbe i mimo nej. Študenti sa učia zvládať úlohy blízke nárokom skutočného učiteľského úväzku, vrátane mimo výučbových aktivít. Realizujú a reflektujú svoje edukačné pôsobenie v triedach, do ktorých sú pridelení. Majú možnosť vidieť výsledky svojej práce, a hľadať rôzne iné varianty svojich postupov. Vytvárajú si základy vlastného poňatia výučby. Zúčastňujú sa ďalších akcií, ktoré sa konajú v škole v čase ich praxe a súvisia s edukačnou činnosťou školy. Študent je v školskom zariadení spravidla v plnom rozsahu, tak ako jeho cvičný učiteľ.

**Cvičný učiteľ realizuje 80 hodín, z toho:**

* 20 hodín realizuje priame aktivity s rozbormi pre študenta.
* 40 hodín konzultuje a realizuje rozbory denných edukačných projektov.
* 20 hodín konzultuje a realizuje rozbory v tematickom edukačnom projekte študenta.
* Priebežne hodnotí študenta a vypracuje záverečnú hodnotiacu správu.

**Študent realizuje:**

* Pedagogické pozorovanie aktivít cvičného učiteľa a aktivít detí 1 týždeň.
* Projektuje a realizuje 10 denných edukačných projektov 2 týždne.
* Projektuje a realizuje týždenný tematický edukačný projekt.
* Realizuje rozbory činností práce cvičnej učiteľky a svoje vlastné.

**ŠP: Učiteľstvo pre primárne vzdelávanie – magisterské štúdium**

**(A) Prax priebežná/výstupová 1. roč. Mgr. štúdia ZS/ LS, 2. roč. Mgr.**

 **štúdia ZS,** 33 hodín (3 študenti v skupine)

Je cieľovo orientovaná na realizáciu pedagogického pozorovania, vlastného vyučovania, jeho analýzu, hodnotenie a plnenie špecifických úloh na poznávanie edukačnej reality. Prax kontinuálne ovplyvňuje rozvoj profesijných kompetencií študentov v oblasti projektovania, realizácie a reflexie výučby. Podľa harmonogramu praxí je viazaná špecificky na didaktiky vyučovacích predmetov:

* 1. roč. ZS: Didaktika matematiky s praxou + didaktika slovenského jazyka a literatúry s praxou
* 1. roč. LS: Didaktika prírodovedných a technických predmetov s praxou + didaktika spoločenskovedných predmetov a etická výchova s praxou
* 2. roč. ZS: Didaktika telesnej výchovy s praxou + didaktika umelecko-výchovných predmetov s praxou

**Cvičný učiteľ realizuje** 33 hodín, z toho:

* Realizuje 6 VH ako výstupy pre študentov s rozborom.
* 13,5 hodín konzultácií k výstupom študentov.
* 13,5 hodín rozborov študentmi odučených hodín.
* Realizuje priebežné a záverečné hodnotenie študentov.

**Študent realizuje** (3 členné skupiny k jednému cvičnému učiteľovi

Každý realizuje:

* 6 náčuvov vyučovacích hodín u  cvičného učiteľa s rozbormi.
* 9 samostatných výstupov dominantne v predmetoch viazaných na didaktiky, na základe konzultácii u príslušného didaktika a cvičného učiteľa a tiež rozbory svojich výstupov a výstupov svojich kolegov.

**(B) Pedagogická prax – projekt**  **2. roč. Mgr. štúdia LS**

80 hodín (1 študent)

Prax je koncipovaná tak, aby sa študent pripravil na reálnu pracovnú záťaž pedagogického zamestnanca základnej školy. Realizuje sa súvisle 8 pracovných týždňov. Študent má preukázať nadobudnuté vedomosti, zručnosti, postoje, ktoré má mať profesijne spôsobilý učiteľ primárneho stupňa školy. Popri tvorbe výučbových projektov a  realizácii výučby má dokázať, že vie pracovať s triedou, skupinou žiakov i  konkrétnym žiakom. Študent prezentuje vlastný pohľad na vyučovací proces, dokáže tvoriť originálne učebné materiály, rozvíja si vlastný koncept výučby. Prax vytvára priestor pre rozvoj, ale aj posúdenie didaktických, diagnostických a osobnostných kvalít študenta.

**Cvičný učiteľ realizuje 80 hodín z toho:**

* 20VH ako výstupy pre študentov s rozborom.
* 50 hodín návodov na vyučovanie a rozborov odučených hodín študentom.
* 10 hodín konzultácie k triednemu a školskému manažmentu, k aktivitám učiteľa.
* Hodnotene odučených hodín študentom do protokolov.
* Záverečné hodnotenie.

**Študent realizuje:**

* 10 náčuvov vyučovacích hodín u  cvičného učiteľa s rozbormi, s cieľom utvoriť si predstavu o triede, deťoch a zaužívaných vyučovacích praktikách.
* 50 VH priamej výučby realizovanej na základe konzultácii u  cvičného učiteľa, robí zápisy z rozborov svojich výstupov na posúdenie kvality ich realizácie.
* Okrem vlastného vyučovania sa študent zúčastňuje všetkých aktivít cvičného učiteľa, ktorých sa môže zúčastňovať (schôdzka s rodičmi, so školským psychológom, s poradcom a pod; besedy, exkurzie realizované na škole; pedagogické porady, výchovné podujatia a i.).

**Obsahová náplň praxí v študijnom programe 1.1.9**

**ŠP: Andragogika – bakalárske a magisterské štúdium**

Obsahová náplň praxe vychádza z informačných listov predmetu pre bakalársky a magisterský stupeň.

**Cieľom predmetu je:**

1. Nadobudnúť teoretické poznatky potrebné pre konfrontáciu praktických problémov v súlade s tematickým zameraním praxe. Aktívne vyhľadávať poznatkové zdroje pri riešení konkretizovaných problémov praxe.
2. Rozumieť významu vzájomného prepojenia teórie a praxe. Chápať súvislosti teoretických disciplín s pracovnými procesmi v danej organizácii.
3. Na základe stanovených úloh realizovať praktické aktivity v súlade s poznatkami nadobudnutými doterajším štúdiom.
4. Identifikovať vynárajúce sa problémy praxe a zaoberať sa nimi z hľadiska stanovenia potenciálnych výskumných problémov. Konfrontovať praktické problémy s teoretickými východiskami.
5. Tvorivo uplatniť poznatky nadobudnuté štúdiom, vlastnými aktivitami demonštrovať možnosti andragogickej intervencie na danom pracovisku (napr. v podobe podnetov na inováciu či zavedenie doposiaľ nerealizovaných edukačných, poradenských a manažérskych aktivít).

**Prax zahŕňa:**

1. Aplikáciu teoretických východísk v prax vzdelávania dospelých.
2. Realizáciu predvýskumu k budúcej bakalárskej/diplomovej práci (s dôrazom na kvalitatívne metódy skúmania v rámci predvýskumu – pozorovanie, interview.
3. Riešenie konkrétneho problému praxe v oblasti vzdelávania, poradenstva a učenia sa v pracovnom prostredí (študentky/študenti externého štúdia na vlastnom pracovisku).
4. Reflexiu individuálnych skúseností nadobudnutých vo vybranej zamestnávateľskej inštitúcii. Reflexia sa zameriava na charakteristiky pracovného prostredia, procesov vzdelávania, učenia sa (vrátane učenia informálneho) a na možnosti implementácie andragogických činností v rámci inštitúcie.
5. Sebahodnotenie – zaujatie sebahodnotiaceho stanovisku vo vzťahu k absolvovanej praxi. Sebahodnotenie obsahuje sebapoznávací aspekt . identifikácia vlastných silných a slabých stránok, identifikácia budúcej profesijnej profilácie a pod.

**Základné požiadavky na absolvovanie praxe vo vybranej inštitúcii**

1. Oboznámiť sa s tlačivami dostupnými na stránke PF UMB, kontaktovať povereného zamestnanca s tlačivom dohôd, možnosť uzatvorenia individuálnej dohody so zamestnávateľskou inštitúciou. Termíny a rozsah praxe.
2. V inštitúcii existuje systém vzdelávania ako súčasť rozvoja ľudských zdrojov.
3. V inštitúcii pracuje osoba/y poverená/é vedením študentov a študentiek počas výkonu praxe.

**Obsahová náplň praxí v študijnom programe 3.1.14**

**ŠP: sociálna práca – bakalárske a magisterské štúdium**

**Všeobecné ciele odbornej praxe v študijnom odbore sociálna práca sú:**

* Prispievať k rozvoju spolupráce akademickej pôdy s praxou.
* Rozvíjať sociálnu prácu ako profesiu a vednú disciplínu.
* Zvyšovať kvalitu vzdelávania v sociálnej práci a výkonu sociálnej práce v praxi.

Obsahová náplň odbornej praxe vychádza z Minimálnych štandardov odborných praxí v študijnom odbore sociálna práca spoločne pre bakalársky a magisterský stupeň. Ciele odbornej praxe vo vzťahu k študentom sú definované ako konkrétne výstupy, tzv. výkonový štandard a sú bližšie definované v Minimálnych štandardoch odborných praxí.

**Odborná prax zahŕňa:**

* Pozorovanie výkonu sociálnej práce a priamu prácu s klientom (s jednotlivcom, so skupinou a komunitou v rôznych sektoroch výkonu sociálnej práce).
* Prípravu študenta/študentky na výkon odbornej praxe.
* Evalváciu odbornej praxe študenta/študentky.
* Účasť študenta/študentky na supervízii.

**Dokumentácia k praxi odborným praxiam obsahuje minimálne:**

* Miesto realizácie odbornej praxe.
* Ciele odbornej praxe.
* Záznam priebehu odbornej praxe.
* Hodnotenie odbornej praxe.
* Dohodu o spolupráci medzi vysokou školou a praxovým pracoviskom.

**Základné kritériá výberu špecializovaného výučbového zariadenia ako praxového pracoviska:**

* V organizácii pôsobí sociálny pracovník/sociálna pracovníčka s minimálne bakalárskym vzdelaním v odbore sociálna práca alebo odborník/odborníčka na pozícii sociálneho pracovníka/sociálnej pracovníčky.
* V organizácii sa vykonáva sociálna práca.
* V organizácii je odborník/odborníčka, ktorý/ktorá je oficiálne poverený/poverená vedením študentov a študentiek na praxi (tútor/tútorka), ktorý bol zaškolený vysokou školou v oblasti vedenia študentov a študentiek na odbornej praxi.
* Organizácia má uzatvorenú dohodu o praxi s príslušnou vysokou školou.